section_heading: Strop
paragraph_text: Na koru se nalaze tri stropne slike: "Bog predaje Mojsiju 10 zapovijedi", "Petar je zatajio Isusa tri puta" i "Isus pere Petru noge". Kod ulaza na glavni ulaz u crkvu, iznad na stropu se nalazi slika "Isusovog krštenja", koja je jako oštećena. Lijevo se nalazio "Božji grob", a desno su stepenice koje idu na kor i prema crkvenom tornju, a kod desne škropionice je spomen ploča župniku Antunu Hinoraniju (bio župnik od 1891. do 1917.). Kad se još ide naprijed i kada više nema stropa kora prema glavnom ulazu vide se dvije slike: "Cvjetnica" i "Svadba u Kani". Te dvije slike su jedine slike koje su oslikane na zidu. Na propovjedaonici su četiri kipa: svetog Mateja, svetog Ivana, svetog Luke i svetog Marka, a na "krovu" propovjedaonice je također jedan kip. Desno se nalazio i triptih (reljef) "Rođenje Krista", a iznad triptiha je anđeo s natpisom na latinskom koji glasi "Gloria in excelsis Deo!" što znači "Slava Bogu na visini!". Iznad ulaza u sakristiju se nalazi reljef "Isus na Maslinskoj gori". Vani, u zidu stare crkve su dva kipa: sv. Andrije i sv. Bartolomeja.